Steve Jordan (musiker)

Stephen «Steve» Jordan (født 14. januar 1957«Jazz Birthdays in January»  . Jazzlinkenterprises.com. i New York City i New York) er en amerikansk multiinstrumentalist, komponist, plateprodusent og Grammy Award-vinnende musiker.

Jordan er best kjent som trommeslager. Han spiller også sammen med sin kone Meegan Voss i bandet The Verbs. Jordan er også kjent fra TV som trommeslager i Late Night with David Lettermans husband The World's Most Dangerous Band, der han var med fra starten i 1982 til 1986 og fra Saturday Night Live Band. Han har spilt i en rekke musikkgrupper og tilbrakt en betydelig del av sin karriere ved å spille for andre musikere og ved plateinnspillinger. Han har vært medlem, låtskriver og medprodusent av sammensetningen Keith Richards & The X-pensive Winos og siden 2005 spilt i det amerikanske blues-rockbandet The John Mayer Trio. Han har også turnert i Eric Claptons gruppe.«Steve Jordan Biography, Videos & Pictures» . DrumLessons.com. Railroad Media, Inc. 2011–2013.

Jordan spilte, sammen med kollega Anton Fig, Rolling Stones' album fra 1986 Dirty Work da Charlie Watts' deltagelse fortsatt var avventende grunnet hans narkotikaproblem på midten av 1980-tallet. I kjølvannet av dette samarbeidet leide Keith Richards ham til å spille på Aretha Franklins utgave av «Jumpin' Jack Flash» for en film med samme navn. Han har spilt inn plater med musikere som Don Henley, John Mellencamp, Andres Calamaro, Cat Stevens, Bob Dylan, Sonny Rollins, BB King, Stevie Nicks, Sheryl Crow, Neil Young, Jon Spencer Blues Explosion, Kelly Clarkson, og mange flere. Han deltok blant annet på James Taylors konsert-DVD fra 1998, Live at the Beacon Theatre.

Han tok eksamen ved Fiorello H. LaGuardia High School of Music & Art and Performing Arts hvor han siden har utgitt et instruksjonsprogram for trommeslagere kalt for «The Groove is Here».The Groove is Here « Hudson Music

 Referanser 

 Eksterne lenker 



 The John Mayor Trios nettsted 
 «Steve Jordan med nytt sett», Trommer.no
 Steve Jordan hos Drummerworld.com

Kategori:Personer fra New York City
Kategori:TV-personligheter fra USA
Kategori:Trommeslagere fra USA
Kategori:Grammy Award-vinnere